Publication: Magyar Közlöny
Issue: MK-2010-5 (Year: 2010, Number: 5)
Era: contemporary
Section: A 45/2003. (IV.16.) OGY határozat II. a) pontjában körülírt egységes, az emberi jogi szemléletmód szerinti szakmai
Paragraph Index: 633

A 45/2003. (IV.16.) OGY határozat II. a) pontjában körülírt egységes, az emberi jogi szemléletmód szerinti szakmai protokollok megalkotása valamennyi, a nõk elleni erõszak kezelésében szerephez jutó szakma számára. A Rendõrség szakmai protokollját e tárgykörben a 32/2007. (OT. 26.) ORFK utasítás tartalmazza, a jogalkalmazásban mûködõ egyéb szakmák, valamint az egészségügyi és a pszicho-szociális szakmák számára is ezen utasításhoz hasonlóan szükséges a szakmai protokoll megalkotása. – Attitûdformáló és a nõk elleni erõszak során elkövetett emberi jogi jogsértések felismerését és elismerését fejlesztõ ismereteket közvetítõ képzési programok kidolgozása, továbbfejlesztése és meg valósítása a jogalkalmazók számára, hasonlóképpen az Igazságügyi Hivatal által a pártfogó felügyelõknek és áldozatsegítõ munkatársaknak nyújtott, egyéb rendszeres képzésekhez, az érintett szakemberek számára. – Speciális, a nõk elleni erõszakkal, mint emberi jogi jogsértéssel foglalkozó, telefonos és személyes tanácsadást nyújtó segélyszolgálatok felállítása, megerõsítése az erõszak különféle formáinak áldozatává vált nõk számára. – Az egészségügyi, oktatási és szociális intézmények bevonása a nõk elleni erõszak feltárásába, kezelésébe és megelõzésébe. – A nõk elleni erõszakra és az emberi jogokra vonatkozó speciális tudásanyagot átadó képzések bevezetése az iskolai oktatásban, a közép- és felsõoktatási intézményekben. – Ismeretterjesztõ kiadványok, kézikönyv kiadása a nõk jogaira vonatkozó hazai és európai jogszabályokról, kiadványsorozat készítése a jogok érvényesítéséhez szükséges gyakorlati tudni valókról. – A nõk elleni erõszak minden típusának körében regisztrált cselekményekre vonatkozó, nemekre, cselekménytípusokra bontott, valamint az elkövetõ és az áldozat közötti kapcsolatra kiterjedõ statisztikai adatgyûjtés fejlesztése, a jelenleg rendelkezésre álló adatbázisok (Netzsaru, ENYÜBS, OITH) kompatibilitásának biztosítása, az adatgyûjtés szempontjainak protokoll alapján történõ egységesítése és ennek nyilvánosságra hozatala, a statisztikai adatoknak az interneten könnyen kereshetõ és hozzáférhetõ adatbázisban való közzététele évente. A bûnügyi személyes adatok statisztikai célú kezelése során a különleges adatok kezelésére vonatkozó követelményekre is figyelemmel kell lenni a jogalkotási feltételek megvizsgálása során. – A fenti intézkedéseknek a témával régóta foglalkozó és az áldozatokkal való foglalkozás terén tapasztalatokkal rendelkezõ civil szervezetekkel együttmûködésben történõ meg valósítása. – A célok meg valósulásának rendszeres ellenõrzése, monitorozása a meg valósulás ütemének figyelemmel kísérése, illetve a mindenkori részfeladatok kijelölése érdekében. 4.2 Nõk elleni családon belüli erõszak Mind a külföldi, mind a magyar adatok azt mutatják, hogy minden ötödik nõ él vagy élt valaha olyan kapcsolatban, ahol partnere rendszeresen testileg bántalmazta õt. Ezek az adatok kizárólag a fizikai erõszakot elszenvedõket foglalják magukban, de tudjuk, hogy a folyamatos lelki erõszakban élõ nõk száma ennél jóval magasabb. Magyarországon a rend õrség statisztikája szerint, a családon belüli erõszak hetente legalább egy nõ és havonta legalább egy gyerek életét követeli. Összesen évente 200 körül van a családon belüli erõszak körében meghalt emberek száma. A nõk és gyerekek ellen elkövetett erõszak azonban az esetek nagy részében nem jelent emberölést. Az áldozatok által inkább „választott” öngyilkosság, az életveszélyes testi sérülések, a kiesett munkanapok, a gyógyszeres és pszichiátriai kezelések és a lelki sérülések évente nõk és gyerekeik százezreinek életét teszik tönkre. Magyarországon a büntetõeljárás során alkalmazható távoltartás volt az egyetlen olyan jogi eszköz, amelyet kifejezetten az erõszak e fajtájának szankcionálására hoztak létre egészen 2009. október 1-ig. Megjegyzendõ, hogy a büntetõeljárásról szóló tör vény ben szereplõ távoltartást Magyarországon a vonatkozó szabályozás hatálybalépését követõ két évben összesen 141 esetben rendelt el a bíróság, míg pl. a 8,3 milliós Ausztriában az ottani tör vény hatálybalépésének (1997. május 1.) második évében, 1998-ban a rend õrség és a csendõrség összesen 2600 távoltartási határozatot adott ki.

Source: https://magyarkozlony.hu/hivatalos-lapok/2d84da0827e235ccdaadcc12449bbd431678c162/dokumentumok/7df026c7ac76a5c5da52cd5957a41f77d8451405/letoltes